CELEX: 52006PC0031
Language: sk
Date: 2006-01-20
Title: Upravený návrh odporúčanie Európskeho Parlamentu a Rady o ochrane neplnoletých osôb a ľudskej dôstojnosti a o práve na odpoveď v súvislosti s konkurencieschopnosťou európskeho priemyslu audiovizuálnych a informačných služieb (predložená Komisiou podľa článku 250, odsek 2 Zmluvy o ES)

Dôležité právne oznámenie

|

52006PC0031

Upravený návrh Odporúčanie Európskeho Parlamentu a Rady o ochrane neplnoletých osôb a ľudskej dôstojnosti a o práve na odpoveď v súvislosti s konkurencieschopnosťou európskeho priemyslu audiovizuálnych a informačných služieb (predložená Komisiou podľa článku 250, odsek 2 Zmluvy o ES)  /* KOM/2006/0031 v konečnom znení - COD 2004/0117 */  

	[pic] | KOMISIA EURÓPSKYCH SPOLOČENSTIEV |Brusel, 20.1.2006KOM(2006) 31 v konečnom znení2004/0117 (COD)Upravený návrhODPORÚČANIE EURÓPSKEHO PARLAMENTU A RADYO OCHRANE NEPLNOLETÝCH OSÔB A ĽUDSKEJ DÔSTOJNOSTI A O PRÁVE NA ODPOVEĎ V SÚVISLOSTI S KONKURENCIESCHOPNOSŤOU EURÓPSKEHO PRIEMYSLU AUDIOVIZUÁLNYCH A INFORMAČNÝCH SLUŽIEB(predložená Komisiou podľa článku 250, odsek 2 Zmluvy o ES)2004/0117 (COD)Upravený návrhODPORÚČANIE EURÓPSKEHO PARLAMENTU A RADYO OCHRANE NEPLNOLETÝCH OSÔB A ĽUDSKEJ DÔSTOJNOSTI A O PRÁVE NA ODPOVEĎ V SÚVISLOSTI S KONKURENCIESCHOPNOSŤOU EURÓPSKEHO PRIEMYSLU AUDIOVIZUÁLNYCH A INFORMAČNÝCH SLUŽIEB1. SÚVISLOSTIPredloženie návrhu Rade a Európskemu parlamentuKOM(2004)341 konečné znenie - 2004/0117 (COD)v súlade s článkom 157 ods. 1 Zmluvy: 7. mája 2004Stanovisko Európskeho hospodárskeho a sociálneho výboru: 9. februára 2005Stanovisko Výboru regiónov: nijaké stanoviskoStanovisko Európskeho parlamentu, prvé čítanie: 7. septembra 20052. CIEľ NÁVRHU KOMISIENávrh obsahuje odporúčanie Európskeho parlamentu a Rady o ochrane neplnoletých osôb a ľudskej dôstojnosti a o práve na odpoveď v súvislosti s konkurencieschopnosťou európskeho priemyslu audiovizuálnych a informačných služieb. Návrh nadväzuje na druhú hodnotiacu správu Komisie pre Radu a Európsky parlament o uplatňovaní odporúčania Rady 98/560/ES z 24. septembra 1998 o rozvoji konkurencieschopnosti európskeho priemyslu audiovizuálnych a informačných služieb prostredníctvom podpory vnútroštátnych rámcových podmienok pre dosiahnutie porovnateľnej a efektívnej úrovne ochrany neplnoletých osôb a ľudskej dôstojnosti.3. Stanovisko komisie k zmenám a doplneniam prijatým európskym parlamentom3.1. Zmeny a doplnenia schválené KomisiouPozmeňujúci a doplňujúci návrh 1, ktorý obmedzuje rozsah odporúčania na „európsky priemysel audiovizuálnych a on-line informačných služieb“ .Pozmeňujúci a doplňujúci návrh 21, ktorý uvádza, že nič v tomto odporúčaní nebráni členským štátom uplatňovať svoje ústavné ustanovenia a inú legislatívu i právnu prax vo vzťahu k slobode prejavu.Pozmeňujúci a doplňujúci návrh 25, ktorý uvádza, že členské štáty by mali podporovať zodpovedný prístup profesionálov, sprostredkovateľov a používateľov nových komunikačných médií ako internet: povzbudzovaním k ostražitosti a ohlasovaniu stránok považovaných za nelegálne, vytvorením kódexu správania v spolupráci s profesionálmi a regulačnými orgánmi na vnútroštátnej aj európskej úrovni a nabádaním priemyslu audiovizuálnych a on-line informačných služieb, bez porušovania slobody názoru alebo tlače, aby sa vo všetkých audiovizuálnych a on-line informačných službách vyhýbal diskriminácii založenej na sexe, rasovom alebo etnickom pôvode, náboženstve alebo presvedčení, zdravotnom postihnutí, veku alebo sexuálnej orientácii a bojoval proti všetkým jej prejavom.Pozmeňujúci a doplňujúci návrh 35, ktorý odporúča, aby členské štáty predložili Komisii správu o opatreniach zameraných na uplatňovanie tohto odporúčania dva roky po jeho prijatí.3.2. Zmeny a doplnenia, ktoré Komisia prijala čiastočne alebo v zásadePokiaľ ide o práva detí , Komisia môže v zásade prijať pozmeňujúci a doplňujúci návrh 2 za predpokladu, že sa vypustí časť: „ obsiahnuté v časti II Zmluvy o Ústave pre Európu “. Je ju potrebné vypustiť, pretože na Zmluvu o Ústave pre Európu sa zatiaľ nemožno odvolávať.Komisia môže v zásade prijať pozmeňujúci a doplňujúci návrh 4 za predpokladu, že sa vypustí časť: „ Ľudská dôstojnosť je nedotknuteľná; nepripúšťa nijaké výnimky ani obmedzenia a tvorí základ a pôvod všetkých právnych nástrojov na ochranu ľudských práv vytvorených na vnútroštátnej aj medzinárodnej úrovni,“ .Komisia môže v zásade prijať pozmeňujúci a doplňujúci návrh 6 za predpokladu, že sa vypustí časť: „ prijatie opatrení zabraňujúcich rozširovaniu nelegálneho obsahu “. Je ju potrebné vypustiť, pretože prijímanie takýchto opatrení pokrýva tretí pilier.Komisia môže v zásade prijať pozmeňujúci a doplňujúci návrh 7 za predpokladu, že bude preformulovaný takto: „ Pokračujúci vývoj nových informačných a komunikačných technológií stavia Európske spoločenstvo pred naliehavú úlohu zabezpečiť plnú a primeranú ochranu záujmov občanov v tejto oblasti tým, že na jednej strane zaručí voľnú distribúciu a voľné poskytovanie audiovizuálnych a informačných služieb a na druhej strane zabezpečí, aby ich obsah bol legálny, rešpektoval zásadu ľudskej dôstojnosti a nenarúšal celkový vývoj neplnoletých osôb. “Komisia môže prijať pozmeňujúci a doplňujúci návrh 8 za predpokladu, že bude preformulovaný takto: „Odporúčanie Rady 98/560/ES z 24. septembra 1998 o rozvoji konkurencieschopnosti európskeho priemyslu audiovizuálnych a informačných služieb prostredníctvom podpory vnútroštátnych rámcových podmienok pre dosiahnutie porovnateľnej a efektívnej úrovne ochrany neplnoletých osôb a ľudskej dôstojnosti je prvým právnym nástrojom na úrovni Spoločenstva, ktorý sa týka otázok ochrany neplnoletých osôb a ľudskej dôstojnosti vo vzťahu k audiovizuálnym a informačným službám sprístupneným verejnosti a dodávaným akýmkoľvek spôsobom . Článok 22 smernice Rady 89/552/EHS o televízii bez hraníc sa už špecificky zaoberá otázkou ochrany neplnoletých osôb a ľudskej dôstojnosti v oblasti televízneho vysielania.“ Týmto sa nová úprava väčšmi priblíži odôvodneniu 5 odporúčania z roku 1998.Komisia môže prijať pozmeňujúci a doplňujúci návrh 9 za predpokladu, že sa k nemu pridá nasledujúca časť: „Takéto akcie by mali brať do úvahy rovnováhu medzi zásadou ochrany ľudskej dôstojnosti a zásadou slobody prejavu, najmä s prihliadnutím na zodpovednosť členských štátov za definovanie pojmu podnecovania nenávisti alebo diskriminácie v súlade s ich vnútroštátnymi právnymi predpismi a morálnymi hodnotami.“Komisia môže prijať pozmeňujúci a doplňujúci návrh 10 za predpokladu, že bude preformulovaný takto: „ Navrhuje sa, aby Rada a Komisia venovali osobitnú pozornosť realizácii tohto odporúčania pri revidovaní, prerokúvaní a uzatváraní nových dohôd o partnerstve a nových programov spolupráce s tretími krajinami vzhľadom na globálny charakter výrobcov, šíriteľov a poskytovateľov audiovizuálneho obsahu a prístupu na internet,“. Toto preformulovanie je potrebné, pretože v kontexte rokovaní s tretími krajinami Komisia pracuje v rámci rokovacích smerníc prijatých Radou, ako aj viacerých ďalších obmedzení.Komisia môže prijať pozmeňujúci a doplňujúci návrh 11 za predpokladu, že sa z neho vypustí nasledujúca časť: „pretože prevencia a väčšia kontrola zo strany rodičov bude vždy najlepšou formou ochrany pred nebezpečenstvami internetu,“ Slovné spojenie „ bude vždy najlepšou “ je priveľmi absolútne, a preto nevhodné.Komisia môže prijať pozmeňujúci a doplňujúci návrh 12 za predpokladu, že bude preformulovaný takto: „Samoregulácia audiovizuálneho sektora sa vo všeobecnosti ukazuje ako účinný doplnkový prostriedok, ale nepostačuje na ochranu neplnoletých osôb pred správami so škodlivým obsahom. Rozvoj európskeho audiovizuálneho priestoru založený na slobode prejavu a rešpektovaní práv občanov by sa mal zakladať na trvalom dialógu medzi vnútroštátnymi a európskymi zákonodarcami, regulačnými orgánmi, zástupcami priemyslu, združeniami, občanmi a predstaviteľmi občianskej spoločnosti “.Komisia môže prijať pozmeňujúci a doplňujúci návrh 14 za predpokladu, že bude preformulovaný takto: „V rámci verejných konzultácií týkajúcich sa smernice Európskeho parlamentu a Rady 97/36/ES z 30. júna 1997, ktorou sa mení a dopĺňa smernica Rady 89/552/EHS o koordinácii určitých ustanovení zákonov, iných právnych predpisov alebo správnych opatrení v členských štátoch týkajúcich sa vykonávania činností televízneho vysielania (smernica o televízii bez hraníc), bolo navrhnuté, aby sa potreba prijať opatrenia týkajúce sa mediálnej gramotnosti zaradila medzi témy pokryté odporúčaním 98/560/ES.“ Uprednostňuje sa termín „mediálna gramotnosť“.Komisia môže prijať pozmeňujúci a doplňujúci návrh 15 za predpokladu, že medzi slová „medzi“ a „samoregulačnými a koregulačnými orgánmi“ sa pridá slovo „ existujúcimi “.Komisia môže prijať pozmeňujúci a doplňujúci návrh 16 za predpokladu, že bude preformulovaný takto: „(8) Ako bolo navrhnuté počas verejných konzultácií o smernici 97/36/ES, je vhodné, aby sa právo na odpoveď alebo na rovnocennú nápravu vzťahovalo na on-line médiá a bralo do úvahy špecifické vlastnosti týchto médií a služieb.“Komisia môže prijať pozmeňujúci a doplňujúci návrh 18 za predpokladu, že bude preformulovaný takto: (10) Pri predkladaní návrhu smernice Rady, ktorá napĺňa zásadu rovnakého zaobchádzania s mužmi a ženami v oblasti prístupu k tovaru a službám a v oblasti ich poskytovania, Komisia pripomenula, že zobrazovanie jednotlivých pohlaví v médiách a reklame vyvoláva dôležité otázky o ochrane dôstojnosti mužov a žien, ale dospela k záveru, že vzhľadom na iné základné práva, najmä slobodu a pluralitu médií, by nebolo vhodné zaoberať sa týmito otázkami v návrhu, ale mala by tieto otázky preskúmať a prípadne prijať vhodné opatrenia.Komisia môže prijať pozmeňujúci a doplňujúci návrh 19 za predpokladu, že sa z neho vypustí nasledujúca časť: „Aj keď sa vylučujú normatívne opatrenia, médiám to nebráni včleniť zákaz diskriminácie do svojich kódexov správania v rámci dobrovoľnej samoregulácie, alebo ich aplikovať nezávisle od takýchto kódexov“ a že sa z ďalšej vety vypustia slová „V tomto zmysle“.Komisia môže prijať pozmeňujúci a doplňujúci návrh 20 za predpokladu, že sa vypustí časť „akými sú denníky, časopisy, a najmä videohry“ .Komisia môže prijať pozmeňujúci a doplňujúci návrh 22 za predpokladu, že bude preformulovaný takto: „I. ODPORÚČAJÚ, aby členské štáty v záujme podpory rozvoja priemyslu audiovizuálnych a on-line informačných služieb prijali opatrenia zaručujúce ochranu neplnoletých osôb a ľudskej dôstojnosti vo všetkých audiovizuálnych a on-line informačných službách tým, že:“.Komisia môže prijať pozmeňujúci a doplňujúci návrh 23 za predpokladu, že bude preformulovaný takto:„(1 ) uváži, či má do svojho vnútroštátneho práva alebo praxe zaviesť opatrenia týkajúce sa práva na odpoveď alebo na rovnocennú nápravu vo vzťahu k on-line médiám, s prihliadnutím na ustanovenia vnútroštátneho a ústavného práva a bez toho, aby bola dotknutá možnosť upraviť ich spôsobom, ktorý zohľadní osobitosti každého druhu média,(2 ) v záujme širšieho prijímania výsledkov technologického rozvoja, na doplnenie existujúcich právnych a iných opatrení týkajúcich sa vysielacích služieb a v súlade s nimi, v úzkej spolupráci s príslušnými stranami, podporí:- činnosti, ktoré neplnoletým osobám umožnia zodpovedne využívať on-line audiovizuálne a informačné služby, predovšetkým zvýšením úrovne povedomia rodičov, vychovávateľov a učiteľov o možnostiach nových služieb a o prostriedkoch, ktorými možno dosiahnuť, aby sa stali bezpečnými pre neplnoleté osoby, najmä prostredníctvom programov mediálnej gramotnosti alebo mediálneho vzdelávania.- činnosti, ktoré uľahčia, pokiaľ je to vhodné a potrebné, neplnoletým osobám rozpoznanie kvalitného obsahu a služieb a prístup k nim, vrátane poskytovania prostriedkov prístupu vo vzdelávacích inštitúciách a na verejných miestach.Príklady možných činností týkajúcich sa mediálnej gramotnosti sú uvedené v Prílohe II “s výhradou, že do Prílohy II, „Príklady možných činností týkajúcich sa mediálnej gramotnosti“, sa presunú tieto ustanovenia:„Príloha IIPríklady možných činností týkajúcich sa mediálnej gramotnosti:- trvalé vzdelávanie vychovávateľov a učiteľov v spojení so združeniami na ochranu detí zamerané na používanie internetu v kontexte školského vzdelávania, ako aj na vyučovacie metódy jeho bezpečného (zabezpečeného) používania, ktoré treba deti naučiť,– zavedenie špecifických kurzov o internete už pre veľmi malé deti vrátane lekcií prístupných rodičom, aby sa mohlo deťom aj rodičom vysvetliť, ako sa používa internet a ako sa možno vyhnúť rozličným nástrahám a nebezpečenstvám,- integrovaný vzdelávací prístup tvoriaci stálu súčasť školských učebných osnov a programy mediálnej gramotnosti na zabezpečenie povedomia o nebezpečenstvách internetu, predovšetkým pri komunikácii v reálnom čase (chat rooms) a v diskusných fórach,- organizovanie vnútroštátnych informačných kampaní zameraných na občanov za využitia všetkých komunikačných prostriedkov, aby verejnosť bola informovaná o nebezpečenstvách spojených s internetom, ako aj o riziku trestného stíhania (informácie o možnosti podania sťažnosti alebo aktivovania rodičovskej kontroly). Špecifické kampane môžu byť konkrétne orientované na určité cieľové skupiny ako školy, združenia rodičov, používateľov a pod.,- distribúcia informačných balíčkov o nebezpečenstvách internetu („Ako bezpečne surfovať po internete“, „Ako odfiltrovať nevyžiadané správy“) a o používaní telefónnych horúcich liniek určených na prijímanie upozornení alebo sťažností na stránky so škodlivým alebo nelegálnym obsahom,- primerané opatrenia na zriadenie telefónnych horúcich liniek alebo na zlepšenie ich účinnosti so zámerom uľahčiť podávanie sťažností na internetové stránky so škodlivým obsahom a umožniť oznamovanie ich existencie,- opatrenia, ktoré umožnia účinne bojovať proti jednej z najvážnejších foriem útoku na dôstojnosť detí, detskej pornografii na internete,- reklamné kampane zamerané na odsúdenie násilia páchaného na neplnoletých osobách a na pomoc obetiam poskytnutím psychologickej, morálnej a praktickej podpory.“Komisia môže prijať pozmeňujúci a doplňujúci návrh 24 za predpokladu, že pozmeňujúci a doplňujúci návrh 23 bude zmenený a preformulovaný:Komisia môže v zásade prijať pozmeňujúci a doplňujúci návrh 26 za predpokladu, že sa vypustí časť „preverenie možnosti zaviesť do právneho systému systém spoločnej alebo kaskádovej zodpovednosti za trestné činy v rámci internetu“ , pretože toto pokrýva tretí pilier a presahuje to rámec odporúčania, a za predpokladu takéhoto preformulovania štvrtého odseku: „zavedenie jednotnej telefonickej linky, presmerovanej na vnútroštátne služby , na oznamovanie nelegálnych alebo podozrivých činností na internete;“Komisia môže sčasti prijať pozmeňujúci a doplňujúci návrh 29 za predpokladu, že bude preformulovaný takto:„(1) vypracovať pozitívne opatrenia v prospech neplnoletých osôb vrátane iniciatív, ktoré im umožnia širší prístup k audiovizuálnym a on-line informačným službám, pričom sa vyhnú potenciálne škodlivému obsahu. Mohla by medzi ne patriť harmonizácia vo forme spolupráce medzi regulačnými, samoregulačnými a koregulačnými orgánmi členských štátov a vo forme výmeny najlepších praktických postupov pri riešení takých otázok, ako je systém spoločných popisných symbolov označujúcich vekovú kategóriu alebo aspekty obsahu, ktoré viedli k odporúčaniu pre určitú vekovú skupinu, čo by pomohlo používateľom pri hodnotení obsahu audiovizuálnych a on-line informačných služieb. Toto by sa napríklad mohlo dosiahnuť prostredníctvom možných činností, ktorých prehľad sa nachádza v Prílohe III.“„ PRÍLOHA IIIPríklady možných činností priemyslu a zúčastnených strán v prospech neplnoletých osôb:- systematické poskytovanie účinného a ľahko použiteľného filtračného systému používateľom v čase objednávania pripojenia na internet u poskytovateľa a vývoj účinných filtračných riešení zohľadňujúcich technologický rozvoj, ktorý umožňuje pripojenie na internet pomocou mobilných telefónov,- ponuka prístupových služieb určených špeciálne pre deti a vybavených automatickým filtračným systémom obsluhovaným poskytovateľmi pripojenia a operátormi mobilných telefónov,- stimulačné opatrenia, ktoré zabezpečia pravidelne aktualizovaný opis dostupných stránok uľahčujúci ich klasifikáciu pri použití skratiek jednotných pre všetky členské štáty, aby sa používatelia upozornili na potenciálne škodlivý obsah navštevovaných stránok,- umiestňovanie výstražných pásikov (bannerov) do všetkých vyhľadávacích programov s cieľom upozorňovať na možné nebezpečenstvá a dostupnosť telefónnych horúcich liniek.Komisia môže v zásade prijať pozmeňujúci a doplňujúci návrh 30 za predpokladu, že bude preformulovaný takto: „1a) zvážili možnosť vytvorenia filtrov, ktoré by znemožňovali prenášať cez internet materiály obsahujúce detskú pornografiu alebo urážajúce ľudskú dôstojnosť,“Komisia môže v zásade prijať pozmeňujúci a doplňujúci návrh 31 za predpokladu, že sa z neho vypustí časť „s použitím protokolov, akými sú napríklad PICS (Platform for Internet Content Selection)“ , pretože zmienka o konkrétnych protokoloch, ktoré môžu po istom čase zastarať, sa nezdá vhodná.Komisia môže v zásade prijať pozmeňujúci a doplňujúci návrh 33 za predpokladu, že bude preformulovaný takto:„IIa. KONŠTATUJÚ, že Komisia:(1) zamýšľa v súvislosti s viacročným programom Spoločenstva na roky 2005-2008 podporujúcim bezpečnejšie používanie internetu a nových on-line technológií podporiť informačné akcie zamerané na občanov v celej Európe a využívajúc všetky komunikačné prostriedky informovať verejnosť o nebezpečenstvách internetu, o jeho zodpovednom a bezpečnom využívaní, o tom, ako sa možno sťažovať a ako sa dá aktivovať rodičovská kontrola. Špecifické kampane môžu byť určené pre cieľové skupiny ako školy, rodičovské združenia a používatelia,(2) zamýšľa preskúmať možnosť zavedenia európskeho bezplatného telefónneho čísla alebo rozšírenia existujúcej služby, aby pomáhala používateľom internetu tým, že ich upozorní na dostupné mechanizmy podávania sťažností a zdroje informácií a poskytne rodičom informácie o účinnosti softvérových filtrov,(3) zamýšľa preskúmať možnosť podpory vytvorenia všeobecného doménového názvu druhého stupňa vyhradeného pre monitorované stránky záväzne rešpektujúce neplnoleté osoby a ich práva (napr. .KID.eu )(4) naďalej udržiava konštruktívny a stály dialóg s organizáciami poskytovateľov obsahového materiálu, spotrebiteľskými organizáciami a všetkými ostatnými zúčastnenými stranami,(5) zamýšľa uľahčiť a podporiť vytváranie sietí samoregulačnými orgánmi a výmenu skúseností medzi nimi, aby sa dala posúdiť účinnosť kódexu správania a prístupov založených na samoregulácii s cieľom zaručiť najvyšší štandard ochrany neplnoletých osôb.“Komisia môže v zásade prijať pozmeňujúci a doplňujúci návrh 36 za predpokladu, že sa vypustí nevhodná časť „vrátane záväzných legislatívnych nástrojov na európskej úrovni“ .Komisia môže v zásade prijať pozmeňujúci a doplňujúci návrh 37 za predpokladu, že bude preformulovaný takto: „MINIMÁLNE ZÁSADY IMPLEMENTÁCIE opatrení NA NÁRODNEJ ÚROVNI do vnútroštátnych predpisov alebo praxe z dôvodu zabezpečenia práva na odpoveď alebo na rovnocennú nápravu vo vzťahu k on-line médiám“.Komisia môže prijať časti pozmeňujúceho a doplňujúceho návrhu 38 v kombinácii s čiastočným preformulovaním a tiež s presunutím niekoľkých častí. Text, ktorý by bol (ako celok) prijateľný pre Komisiu, znie takto:„PRÍLOHA 1Cieľ: zaviesť opatrenia do vnútroštátneho práva alebo praxe členských štátov na zaistenie práva na odpoveď alebo na rovnocennú nápravu v on-line médiách s patričným zohľadnením vnútroštátneho i ústavného práva a bez toho, aby bola dotknutá možnosť upraviť výkon tohto práva spôsobom, ktorý zohľadní osobitosti každého druhu média.Pojem „médium“ zahŕňa všetky existujúce spôsoby komunikácie umožňujúce verejné rozširovanie redakčne upravených informácií, ako sú napríklad denníky, periodiká, rozhlas, televízia a internetové stránky so spravodajstvom.- Bez toho, aby boli dotknuté predpisy prijaté členskými štátmi v rámci občianskeho, správneho a trestného práva, by akákoľvek fyzická alebo právnická osoba, bez ohľadu na štátnu príslušnosť, ktorej legitímne záujmy, najmä reputácia a dobré meno, boli dotknuté uverejnenými alebo odvysielanými tvrdeniami, mala mať právo na odpoveď alebo na rovnocennú nápravu. Členské štáty by mali zabezpečiť, aby uplatňovaniu práva na odpoveď alebo na rovnocennú nápravu nebránilo zavedenie neprimeraných lehôt alebo podmienok.– Právo na odpoveď alebo na rovnocennú nápravu by malo existovať aj vo vzťahu k on-line médiám podliehajúcim právomoci členského štátu.– Členské štáty by mali prijať opatrenia na zavedenie práva na odpoveď alebo na rovnocennú nápravu a mali by stanoviť postup ich uplatňovania. Predovšetkým by mali zabezpečiť, aby sa povolilo dostatočné časové rozpätie, a aby stanovené postupy umožnili fyzickým a právnickým osobám s bydliskom alebo sídlom v ostatných členských štátoch primerane uplatňovať právo na odpoveď alebo na rovnocennú nápravu.- Právo na odpoveď možno zabezpečiť nielen prostredníctvom právnych predpisov, ale aj prostredníctvom koregulačných alebo samoregulačných opatrení,- Právo na odpoveď je zvlášť vhodným nápravným prostriedkom pre on-line prostredie, pretože umožňuje okamžitú opravu spochybnených informácií a pridanie vyjadrení dotknutých osôb nie je z technického hľadiska problém. K vyjadreniu by však malo dôjsť v primeranej lehote po preukázaní opodstatnenosti požiadavky a vo vhodnom čase a vhodným spôsobom, primeraným publikácii alebo prenosu, ktorých sa požiadavka týka.– Mali by sa určiť postupy, podľa ktorých by sa spory o výkone práva na odpoveď alebo na rovnocennú nápravu mohli stať predmetom skúmania súdov alebo iných nezávislých orgánov .- Žiadosť o uplatnenie práva na odpoveď alebo na rovnocennú nápravu možno zamietnuť, ak záujem osoby, ktorá uplatňuje nárok, na zverejnení takejto odpovede nie je oprávnený alebo ak by takáto odpoveď bola spojená s trestným činnom, vystavila by poskytovateľa obsahu občianskemu súdnemu konaniu alebo by prekročila normy verejnej slušnosti.- právo na odpoveď sa nedotýka iných opravných prostriedkov dostupných osobám, ktorých právo na dôstojnosť, česť, dobrú povesť alebo súkromie porušili médiá.- Členské štáty zabezpečia, aby účinné vykonávanie práva na odpoveď (alebo na rovnocennú nápravu) a práva na slobodu prejavu nebolo neoprávnene obmedzované.“3.3. ZáverPodľa článku 250 ods. 2 Zmluvy o ES Komisia mení a dopĺňa svoj návrh, ako sa uvádza vyššie.